《咏向长》
明代·强仕

子平谢累辟，雅志在隐居。乏食或有馈，取足反其馀。

读易深自悟，人世等蘧庐。谓贫富不及，谓贱贵不如。

敕言婚嫁毕，家事毋关余。同好有禽生，肆意相与娱。

五岳游躅遍，高风映简书。

作者简介：常州府无锡人，字甫登。嘉靖十年举人。由广昌知县迁德州知州。尝结碧山吟社。有《考槃寤歌》、《绮塍集》、《家食编》。